Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 415/13/5511	Žilina, 13.11.2013
EEČ : 2-43-569-2013

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Žilina
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obvodnému úradu v Žiline, Odboru všeobecnej vnútornej správy XXXXX. 

XXXXX ako vodič autobusu zn. IRISBUS MIDWAY, evidenčného čísla XXXXX vo vlastníctve Slovenská autobusová doprava XXXXX, a.s., XXXXX, ul. Košická č. 2, dňa 10.04.2013 v čase o 06.55 h na autobusovej zastávke pri Obecnom úrade Mojš, nerešpektoval „povinnosť vodiča pri prepravnom výkone“ uloženú Smernicou generálneho riaditeľa spoločnosti č. 11/2006, Slovenskej autobusovej dopravy XXXXX (pracovné povinnosti vodiča) ako aj ustanovenie zákona č. 124/2006 Z. z. o bezpečnosti a ochrane zdravia pri práci, sa po nastúpení a vystúpení cestujúcich presvedčiť v spätnom zrkadle pred zatvorením dverí, či sa v ich priestore nenachádzajú cestujúci, pri  čom v tom čase vystupujúcu cestujúcu XXXXX zachytili zatvárajúce sa dvere autobusu, následkom nárazu dverí spadla na zem pred autobus na ľavý bok, pričom utrpela pomliaždenie ľavej strany hrudníka, pomliaždenie ľavého lakťa, pomliaždenie ľavého zápästia a pomliaždenie ľavého bedrového kĺbu, ktoré zranenia si vyžiadali práceneschopnosť v trvaní 6 - 9 dní,

pretože výsledky vyšetrovania preukazujú, že nejde o trestný čin, ale ide o skutok, ktorý by mohol byť priestupkom
Odôvodnenie:
         Uznesením policajného orgánu OO PZ XXXXX - okolie  pod sp. zn. ORP-1027/ZO-ZA-2013 zo dňa  06. 05. 2013 bolo začaté trestné stíhanie a súčasne vznesené obvinenie XXXXX  za prečin ublíženia na zdraví podľa § 158  Tr. zák. na tom skutkovom základe, ako je uvedené v predmetnom uznesení.

     Následne policajt vypočul obvineného XXXXX, ktorý  sa vo svojej výpovedi priznal k spáchanému skutku, uviedol, že omylom stlačil tlačidlá na zatváranie predných a zadných dverí na autobuse, pričom si nevšimol, že zadnými dvermi vystupuje pani XXXXX, ktorá spadla na vozovku, pričom si všimol, že má poškriabané ruky.

      Svedkyňa  - poškodená XXXXX uviedla, že pri vystupovaní z autobusu  ráno dňa 10.04.2013, cez stredné dvere, ju tieto zachytili, stratila stabilitu a zostala visieť zachytená o pravú nohu v autobuse. Vodič autobusu sa jej ospravedlnil, uviedol, že omylom stlačil obe tlačidlá. 

     Z odborného vyjadrenia č. 44/2013 XXXXX, MPH, vyplýva, že poškodená utrpela tie zranenia, ktoré sú uvedené vo výrokovej časti tohto uznesenia s dobou práceneschopnosti 6 až 9 dní. 

      Trestného činu ublíženia na zdraví podľa § 158 Tr. zák. sa dopustí ten, kto inému z nedbanlivosti ublíži na zdraví tým, že poruší dôležitú povinnosť uloženú mu podľa zákona a  poškodenému spôsobí zranenie, ktoré ho obmedzí v obvyklom spôsobe života nad sedem dní. V tomto konkrétnom prípade obvinený XXXXX nenaplnil znaky skutkovej podstaty trestného činu ublíženia na zdraví podľa § 158 Tr. zák., pretože u poškodenej  doba obmedzenia v obvyklom živote, v dôsledku utrpených zranení,  nepresiahla najmenej sedem dní. Jeho konanie má znaky priestupku, ktorý je oprávnený prejednať  OÚ, OVVS XXXXX. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Sinčák
prokurátor